《梅山弟池边醉吟》
宋代·陈著

两冈衔口水流唇，茅屋三间松四邻。
花影落池尘外境，鸟声喜客静中春。
生涯已付桑林旧，活句还随菜酒新。
滋味悠长有兄弟，不知山外更何人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。